Örvar Samúelsson jafnaði vallarmetið á Kiðjabergsvelli Örvar Samúelsson úr Golfklúbbi Akureyrar . Mynd / Valur / Heimasíða GKB Örvar jafnaði vallarmetið , spilaði á 68 höggum . Örvar Samúelsson úr GA lék flott golf í dag á íslandsmótinu sem haldið er á Kiðjabergsvelli og lauk leik á þremur höggum undir pari og er sem stendur í fimmta sæti . Með þessu skori jafnaði hann vallarmet sem Birgir Leifur setti á 1. degi mótsins . Örvar var á parinu eftir fyrri níu holurnar og eftir að hafa leikið 11. holuna á 7 höggum , en hún er par fjórir , tók hann sig til og fékk fugl á síðustu sex holunum . „ Þetta var hreint útrúlegt og ég hef aldrei áður upplifað annað eins . Ég var á parinu eftir tíundu holu , en lék 11. holu á 3 höggum yfir pari . Ég var ekki par ánægður með það og ákvað þá að setja í annan gír og það gekk allt upp - sex fuglar í röð , á 12. , 13. , 14. , 15. , 16. , 17. og 18. holu , " sagði Örvar í viðtali á heimsíðu GKB . „ Eftir þennan hring er það bara verðlaunasæti sem ég stefni að , það er ekki nokkur spurning . Þetta er besta skorið mitt á alvöru 18 holu velli , ég á 67 högg á Dalvíkurvelli en hann er ekkert í líkingu við þennan völl . Ég verð nú bara að segja að þessi völlur er frábær . Hann er fljótur að refsa ef maður er ekki á braut og svo spilar vindurinn líka stóra rullu þegar hann blæs . Það er líka hægt að skora vel ef maður er vel á boltanum eins og ég var á lokaholunum , " sagði Örvar í viðtalinu á heimasíðu Golfklúbbs Kiðjabergs . GA á 2 keppendur á mótinu auk Örvars þá Björgvin Þorsteinsson , en hann er sexfaldur íslandsmeistari og er þetta í 47. sinn sem hann tekur þátt í íslandsmóti og Hinrik Hinriksson og komst hvorugur þeirra í gegnum niðurskurðinn .